****

**บทบาทของนายกองค์การบริหารส่วนตำบลป่าขะในการพัฒนาท้องถิ่น**

**อำเภอบ้านนา จังหวัดนครนายก**

**อภิญญา บำรุงจิตต์**

**สาขารัฐศาสตร์ คณะมนุษย์ศาสตร์และสังคมศาสตร์**

**มหาวิทยาลัยราชภัฎเพชรบูรณ์**

**หัวข้อการวิจัย บทบาทของนายกองค์การบริหารส่วนตำบลป่าขะในการพัฒนาท้องถิ่น**

**อำเภอบ้านนา จังหวัดนครนายก**

**ผู้วิจัย** อภิญญา บำรุงจิตต์

**สาขา/คณะ** สาขารัฐศาสตร์ คณะมนุษย์ศาสตร์และสังคมศาสตร์

**บทคัดย่อ**

การวิจัยนี้เป็นการศึกษาบทบาทของนายกองค์การบริหารส่วนตำบลป่าขะในการพัฒนาท้องถิ่น อำเภอบ้านนา จังหวัดนครนายก

โดยมีวัตถุประสงค์ของการศึกษาวิจัย 2 ประการคือ

1. เพื่อศึกษาบทบาทของนายกองค์การบริหารส่วนตำบลป่าขะในการพัฒนาท้องถิ่น

2. เพื่อศึกษาความคิดเห็นของประชาชนที่มีต่อบทบาทต่อนายกองค์การบริหารส่วนตำบลป่าขะในการพัฒนาท้องถิ่น

**ผลการวิจัยพบว่า**

**ผลการศึกษาวิจัย** เรื่องบทบาทของนายกองค์การบริหารส่วนตำบลในการพัฒนาท้องถิ่น ( กรณีศึกษาองค์การบริหารส่วนตำบลป่าขะ ) อำเภอบ้านนา จังหวัดนครนายก ปรากฏผลการศึกษาวิเคราะห์สามารถอภิปรายผลดังต่อไปนี้

บทบาทนายกองค์การบริหารส่วนตำบลในการพัฒนาท้องถิ่น นายกองค์การบริหารส่วนตำบลป่าขะมีความเป็นภาวะผู้นำในด้านการพัฒนาพื้นที่ ส่วนใหญ่เคยเป็นผู้นำชุมชนมาก่อน เช่นเป็นผู้ใหญ่บ้านโดยมีอาชีพหลักคือ เกษตรกรรม ชาวสวน อาชีพเสริมคือทำโต๊ะจีนจัดได้ว่าเป็นผู้ที่มีชื่อเสียงและมีฐานะความเป็นอยู่ค่อนข้างดีและเป็นที่เคารพนับถือของประชาชนเป็นบุคคลที่คลุกคลีใกล้ชิดกับประชาชนและผู้นำท้องถิ่นยังเป็นผู้นำที่มีประสบการณ์นอกหมู่บ้านอย่างกว้างขวางและมีการสนใจตืดตามข่าวสาร หนังสือพิมพ์ ทีวีสื่อต่างๆ มีการพัฒนาท้องถิ่น ด้านการคมนาคม ไฟฟ้า ประปาและยังมีการกำหนดนโยบายตามจุดมุ่งหมาย วางแผนและกำหนดเป้าหมายในการดำเนินงานผู้บริหารยังมีความรู้และใช้เทคโนโลยีสารสนเทศมาใช้ควบคู่ในการบริหารงานนอกจากนี้ผู้บริหารยังยึดหลักธรรมาภิบาล การบริหารการปกครองที่ดีทำงานทุกอย่างด้วยความโปร่งใสกระชับฉับไว สามารถตรวจสอบได้และให้ประชาชนเข้ามามีส่วนร่วมนารปฎิบัติงานทุกขั้นตอนเช่นการออกประชาคมหมู่บ้าน ตลอดจนการตรวจรับงานจ้างต้องมีประชาชนเข้ามามีส่วนร่วมในการดำเนินการตามหลักความโปร่งใสหลักการมีส่วนร่วม หลักความรับผิดชอบและหลักความคุ้มค่านอกจากนี้ยังช่วยดูแลประชาชนภายในตำบลในปัญหาที่พบคือไวรัส โควิด19 ปัญหาวาตภัย อัคคีภัยและปัญหาความแห้งแล้ง และทรัพยากรธรรมชาติ พร้อมทั้งร่วมมือกับอำเภอ สาธารณสุข นักการเมือง พร้อมทั้งป้องกันปัญหาอุทกภัย วาตภัยที่อาจเกิดขึ้นในอนาคตได้ต่อไป

**ผลการศึกษาวิจัย** ด้านความคิดเห็นของประชาชน ที่มีต่อบทบาทต่อนายกองค์การบริหารส่วนตำบลป่าขะในการพัฒนาท้องถิ่น ส่วนใหญ่เห็นว่าการที่นายกมาจากการเลือกตั้งโดยตรงจากประชาชนข้อดีเป็นไปตามเจตนารมณ์ของรัฐธรรมนูญที่เปิดโอกาสให้ประชาชนเลือกตั้งนายกและคณะผู้บริหารเข้ามาบริหารท้องถิ่นโดยตรงเป็นการกระจายอำนาจลงมาสู่ท้องถิ่นอย่างเต็มรูปแบบและนายกมาจากการเลือกตั้งโดยตรงเป็นตัวแทนของประชาชนโดยตรงการพัฒนาพื้นที่ การบริหารงานด้านงบประมาณและการบริหารงานบุคคลในรูปขององค์กรปกครองส่วนท้องถิ่นระดับดีการนำหลักธรรมาภิบาลมาใช้ในองค์กรส่วนใหญ่ผู้นำๆมาพัฒนาและบริหารองค์กรได้อย่างมีประสิทธิภาพเช่นหลักการมีส่วนร่วมนายกได้มีการส่งเสริมให้ความรู้แก่ประชาชนเข้ามามีบทบาทและแสดงความคิดเห็นในแต่ละบทบาทของ อบต การกำหนดนโยบายที่เป็นนโยบายสาธารณะต้องผ่านกระบวนการประชาคมหมู่บ้านก่อน ทุกครั้งยังเปิดโอกาสให้ประชาชนรับรู้ข่าวสาร หน้าเว็บไซต์หรือเพจของ อ.บ.ต สร้างความโปร่งใสตาหลักธรรมาภิบาลในระดับดีส่วนใหญ่เห็นว่าประชาชนมีความพอใจในกิจกรรมที่ อ.บ.ต จัดค่อนข้างมากประชาชนมีส่วนร่วมในการบริหาร และจัดการเช่น การจัดการแข่งขันกีฬาเพื่อต่อต้านยาเสพติด กิจกรรมการฝึกอบรมเพื่อให้ความรู้สำหรับเด็กและเยาวชน กิจกรรมฝึกอบรมอาชีพ กิจกรรมวันเด็ก หรือกิจกรรมวันสำคัญทางศาสนา ประเพณีสงกรานต์ อบต เป็นผู้จัดขึ้นประชาชนมีส่วนร่วมและเข้ามาเป็นส่วนหนึ่งของงานทั้ง2 ฝ่าย ประชาชนให้ความร่วมมือดีและพอใจเป็นอย่างมาก สำหรับประชาชนบางกลุ่มก็ไม่ไม่เข้าร่วมกิจกรรมของท้องถิ่น อาจเนื่องติดภาระกิจจากงานหรือบางกลุ่มก็ไม่สนับสนุนกิจกรรมของท้องถิ่นนายกองค์การบริหารส่วนตำบลต้องการให้เป็นควรมีคุณสมบัติดังนี้เป็นคนมีวิสัยทัศน์ มองไกลคิดไกล รับผิดชอบในหน้าที่ที่รับมอบหมายเป็นผู้นำที่กล้าคิดกล้าตัดสินใจสามารถแก้ไขปัญหาเฉพาะหน้าได้ มีความรู้ในเรื่องระเบียบกฎหมายท้องถิ่นที่เกิดการเปลี่ยนแปลงตลอด มีความรู้ในเรื่องระเบียบ ข้อปฎิบัติ และเรื่องกฎหมายท้องถิ่นที่เกี่ยวข้องกับการปฎิบัติงานมีความรู้เรื่องเทคโนโลยีสารสนเทศ มีคุณธรรมจริยธรรมในการปฎิบัติงาน เป็นผู้มีมนุษย์สัมพันธ์ที่ดีไม่ใช้อำนาจมากเกินไป สามารถประสานงานกับต่างองค์กรได้อย่างมีประสิทธิภาพและเป็นบุคคลที่รับผิดชอบในหน้าที่ที่ได้รับมอบหมาย และเรื่องผลประโยชน์ทับซ้อนหลายๆรูปแบบในท้องถิ่นทั้งทางตรงและทางอ้อม เช่นการรับสินบทเป็นเปอร์เซนต์ของงบประมาณจัดซื้อจัดจ้าง เลี่ยงกฎระเบียบบางข้อในการจัดซื้อจัดจ้างและการเอื้อประโยชน์ตลอดทั้งการกำหนดนโยบายที่เอื้อต่อบุคคลบางกลุ่มในท้องถิ่นให้ได้รับนโยบายสาธารณะให้ผลประโยชน์ตอบแทนซึ่งกันและกัน